**Referat frå styremøte i Vestnes sogelag**

**Forberedande møte før årsmøtet 2021 – og drifta av Vestnes sogelag**

Dato: Torsdag 27. mai 2021 kl 18.00-kl 20.00. Møtestad: Kantina på Tremek AS.

Desse møtte: Bjørn, Morten, Torhill, Sigmund, Hallgeir, Odd Jarle, Eli, Mary og Martinus.

Dette var eit utvida møte med fleire deltakarar enn på vanlege styremøte i sogelaget. Det hadde sin bakgrunn i at valnemnda v/Odd Jarle Talberg hadde ønske om meir dialog med styret, rekneskapførar, skriftstyreleiar, fotogruppeleiar og valnemnd for å sjå på korleis vi skal kunne føre vidare drift/styreprioriteringar av Vestnes sogelag. Det var meldt at tre medlemar trekkjer seg etter årsmøtet 2021. Dette er rekneskapførar, sekretær og sogelagsleiar. Planane for resten av året er lagt, men nye personar må inn for å erstatte dei som går ut. Valnemnda hadde behov for innspel i forkant av arbeidet sitt.

**Saker som det blei orientert om og diskutert**

**REKNESKAPFØRAR:** Hallgeir orienterte dei frammøtte om kva arbeidet hans gjekk ut på. Det er om lag 300 bilag på medlemane og 100 diverse bilag i rekneskapen. Han har nytta eit excellark-system i rekneskapføringa. Aktuelle nye rekneskapkandidatar finn ein enten i eller utanfor sogelaget sin medlemsmasse, ettersom rekneskap/kasserarfunksjonen ikkje er nemnt i sogelaget sine vedtekter. Hallgeir vil sende ut ei oppdatert medlemsliste til styremedlemene og valnemnda slik at ein får ei oversikt over aktuelle kandidatar til dei ledige verva. Alle på møtet vart oppfordra til å kome med innspel til valnemnda på nye kandidatar til styret.

**LEIAR I STYRET I SOGELAGET:** Valnemnda finn aktuelle kandidatar i medlemslista.

**SEKRETÆR I STYRET I SOGELAGET:** Valnemnda finn aktuelle kandidatar frå medlemslista. Det nye styret konstituerer seg sjølv og vel sjølv sin sekretær som er valgt til styremedlem i det nye styret.

**SKRIFTSTYRET:** Martinus orienterte om arbeidet i skriftstyret. Dei held bokproduksjonen med årets sogelagsbok oppe, og dei har hatt ein stabil stab og stabil leiar. Dei har skrive årsmeldinga for 2020, og planlegg dessutan ei Ivar Brovoll-utstilling.

**FOTOGRUPPA:** Gruppa er delvis aktiv, og held på med registrering av opplysningar om bileta i Kristoffer Aas-arkivet. Fotogruppa har skrive årsmeldinga for 2020. Sigmund vil prøve å finne ein som kan være kontaktperson i gruppa. Det vart også orientert om Lars Pedersen-arkivet og kommunen sitt fotoarkiv. Bjørn vil ta kontakt med Kari Utgård for å avklare om det ligg føre noko skriftleg rundt eigedomsretten til arkivet etter Lars Pedersen.

**ÅRSMØTE 2021:** Det var enigheit på møtet at sogelaget sitt årsmøte 2021 vert lagt til slutten av august. Dette blant anna på grunn av sommarferie og koronasituasjonen. Nøyaktig dato og møtestad blir fastlagt seinare.

Ved møtets slutt uttrykte valnemnda at dei allereie hadde fått fleire innspel på aktuelle kandidatar til dei ledige verva. Dette blei også eit avklarande møte for alle som var til stades.

Lid, 28/5-2021

Mary Ellingseter Skram

sekretær